 INEC ní gbígba àwọn káádì ìdìbò tó wà nílẹ ló ń fà bíi ìgbín pẹlú onírúurú ìpolongo àti ìtanijí Pẹlu ipenija obitibiti kaadi idibo ti awọn oludibo ko wa gba jakejado orilẹ-ede Naijiria bayii, ajọ INEC ni ipinlẹ Ọyọ ti da ọgbọn kan, eleyii ti wọn yoo maa fi pe gbogbo awọn oludibo ti kaadi idibo wọn wa nilẹ lati wa gba kaadi wọn. Titi di oṣu kẹjọ, gẹgẹ bii Kọmiṣọna fun ajọ INEC nipinlẹ Ọyọ, Mutiu Agboke ṣe sọ laipẹ yii, lo ni o le ni ẹgbẹrun lọna ẹẹdẹgbẹrin awọn kaadi idibo to ṣi wa ni ikawọ ajọ naa ti awọn to nii ko tii wa gba. Eyi lo si faa ti ajọ INEC nipinlẹ Ọyọ fi ṣi oju opo kan silẹ fun pipe awọn oludibo lori ẹrọ ibanisọrọ lati wa gba kaadi idibo wọn ninu eto naa ti wọn bẹrẹ ni ọjọ Aje. Àwọn iròyin tì ẹ leè ní ìfẹ síí: Amofin Mutiu Agboke gan an lo n lewaju eto naa eleyi ti wọn gbe kalẹ ni olu ileeṣẹ ajọ naa nipinlẹ Ọyọ. Nibayii ajọ INEC ṣi n kọminu lori iha kokanmi ti awọn eeyan kan n kọ si gbigba kaadi idibo wọn jakejado Naijiria, ni pataki julọ, bi eto idibo 2019 ṣe n kan lẹkun. Àjọ INEC ní mílíọnù méje ni káàdì ti awọn eeyan ko tii wa gba atipe INEC, ileeṣẹ ìbánisọrọ yóò ṣiṣẹ pọ lórí Káàdì ìbò Àjọ elétò ìdìbò lórílẹ-èdè Nàìjíríà, INEC, yóò fọwọsowọpọ pẹlú àwọn iléeṣẹ ìbánisọrọ alágbèéká lórí ọrọ ìpèníjà àìwá gba káàdì ìdìbò àwọn olùdìbò. Kọmíṣọnà àgbà fún ètò ìpolongo àti ìdánilẹkọọ lábẹ ájọ INEC, Ọgbẹni Dèjì Ṣóyèbí, ló fi ọrọ yìí tó BBC létí pé, àjọ náà fẹ lo àǹfàní nọḿbà ìbánisọrọ tí wọn fi sílẹ lásìkò ìforúkọsílẹ wọn, láti kàn sí àwọn olùdìbò lórí ibi tí wọn yóò ti lọ gba káádì ìdìbò wọn. Àjọ INEC ní, mílíọnù méje ni káàdì ti awọn eeyan ko tii wa gba, atipe, ìpínlẹ Èkó làwọn tí kò tíì gba káàdì náà pọ sí jùlọ. Àwọn iròyin tì ẹ leè ní ìfẹ síí: Bawo ni iforukọsilẹ awọn oludibo se n lọ pelu ajọ INEC? Ọgbẹni Ṣóyèbí ní, ìdádúró yóò wà lórí gbígba káàdì ìdìbò láwọn ìpínlẹ tí ìdìbò yóò ti wáyé lọdún yìí ní oṣù kan sí àkókò ìdìbò níbẹ. Kínni ó ń ṣokùnfà aigba kaadi awọn oludibo ? Ajọ INEC ni iṣipo pada awọn eeyan kun ara ohun to n faa ti ọpọ ko fi lee gba awọn kaadi wọn. Kọmíṣọnà àgbà fún ọrọ ìpolongo àti ìdánilẹkọ lájọ INEC ni, awọn akẹkọ ati awọn agunbanirọ ni eyi kàn julọ. Bakan naa lo tun mẹnuba iwa aibikita awọn oludibo gẹgẹ bii idi miran to n fa bi awọn kaadi yii ko ti ṣe tii ri eeyan wa gba wọn. Igbiyanju ati iranwọ awọn ijọba ipinlẹ Ajọ INEC ni awọn ipinlẹ gbogbo lo n gbiyanju lati rii pe awọn eeyan wọn jade lati forukọ silẹ ati lati gba kaadi. INEC ni eto iforukọ silẹ n tẹsiwaju ṣugbọn gbigba awọn kaadi to wa nilẹ lo n fa bii igbin O darukọ awọn ipinlẹ bii Anambra ati Ọṣun gẹgẹ bii ara awọn ipinlẹ to ti gbe igbesẹ láti fun awọn oṣiṣẹ ni isinmi lẹnu iṣẹ kí wọn lee gba kaadi ìdìbò naa. Ju gbogbo rẹ lọ, ajọ INEC ni eto iforukọsilẹ n tẹsiwaju ṣugbọn gbigba awọn kaadi to wa nilẹ lo n fa nílẹ bii igbin. Ilé ìwòsàn ṣi abẹrẹ Formalin gún mí; n kò lè dá ìgbẹ àti ìtọ dúró mọ Tẹniọla: Pè mí láago tí o bá mọ iyán gún pẹlú ọbẹ ilá tó dùn INEC ipinlẹ Ọyọ ń fúnra wọn pe àwọn èèyàn lati wa gba kaadi idibo wọn. : INEC ń pe àwọn èèyàn lórí fóònù láti wá gba káàdì ìdìbò wọn 